Studij povijesti na Zagrebačkom sveučilištu star je koliko i samo Sveučilište. Pri utemeljenju 1874. godine inaugurirane su dvije povijesne katedre, za opću povijest i za hrvatsku povijest. Prvi profesor na Katedri za hrvatsku povijest bio je Matija Mesić, istodobno i prvi rektor Sveučilišta. Odlikovao se i s nekoliko uzornih studija iz hrvatske povijesti. Treća povijesna znanstveno-nastavna jedinica, Katedra za pomoćne povijesne znanosti, utemeljena je 1908. godine.
Povijesna grupa razvila se u Odsjek za povijest Filozofskog fakulteta. Za svih državnopravnih mijena što ih je od 1874. do danas proživjela Hrvatska održan je kontinuitet studija hrvatske povijesti i odgovarajuće znanstveno-nastavne jedinice, Katedre za hrvatsku povijest.
Program studija povijesti na Odsjeku za povijest usporediv je po svojoj strukturi s većinom studija povijesti na europskim sveučilištima, ali se po svom sadržaju, zbog nacionalnog značaja, ne može usporeðivati s drugim studijima u inozemstvu.